open-index/open-wikipedia-markdown huggingface dataset:
Bohnsen

**Bohnsen** (haugduitsk *Bavenhausen*) es eun Dörp in’r Gemeune Kalledaal in’n Kreus Lippe in Noordrhüin-Westfolen.

## Geografie

De Nobderoorde sind Häoensen un Brosen in’n Newwern, Bohnsen Achterup in’n Austen, dat lemske Dörp Lüerdissen in’n Süden un Henstrup in’n Westen.

## Historie

Bohnsen kümmt 1343 os *Bavenhußen* teoeurst in’n Oorkunnen vör.

### Administratscheonshistorie

Van 1879 an was Bohnsen eun Deul van’n Amt Häoensen, dat to dat Verwaltungsamt Broke büihöörde, dat 1919 teo’n Landroodamt Broke worde. Dör de lippske Kommunaalrefoorm van 1932 es dat Deul van’n Kreus Lemge worrn.

De Oord worde den 1. Januar 1969  dör dat Lemge-Gesett eun Deul van’r nüjjen Gemeune Kalledaal. Den 1. Januar 1973 worde Bohnsen dör dat Büilefeld-Gesett eun Deul van’n nüjjen Kreus Lippe.

### Rellejeon

Bohnsen es evangeelsk-reformöörd präägt.

## Kultiur

Bekennt es Bohnsen för süine Windmühlen, de 1853 upricht worde.
Gemeen Asendörp

**Gemeen Asendörp** betekent

* Gemeen Asendörp, in’n Landkreis Deefholt, Neddersassen,
* Gemeen Asendörp, in’n Landkreis Horborg, Neddersassen.
Ochsendorf

**Ochsendorf** betekent

* Ochsendorf, düütschen Naam von de Gemeen Boița in Siebenbürgen, Rumänien,
* Ochsendorf, Oort in de Gemeen Brückl, Bezirk St. Veit an der Glan, Kärnten, Öösterriek.

Dat is ok de hoochdüütsche Naam von

* Ossendörp, Oort in de Gemeen Königslutter in’n Landkreis Helmstidde, Neddersassen.
Graz

**Graz** is de Hööftstadt van dat öösterrieksch Bundsland  Steiermark un mit 289.440 Inwahner (Stand: 1. Januar 2018) up an Flach van 127,6 km² de tweetgröttste Stadt van Öösterriek. De Stadt liggt rund 150 km südwestlich van Wien an beid Sieden van den Stroom Mur in dat Grazer Becken. De Grootruum Graz weer in de letzt teihn Johren de an’n flinksten wassen Ballungsruum in Öösterriek. 

2003 weer Graz de Kulturhööftstadt van Europa; 2015 wurr dat Reformatschoonsstadt van Europa.

Graz is en Universitätsstadt mit meest 60.000 Studenten (Stand: 2. Januar 2017). De Oltstadt van Graz un dat Slott Eggenberg hörrn siet 1999 bzw. 2010 to dat Unesco-Weltkulturarv. Graz is todem Bischopsseet van de Diözese Graz-Seckau. 

## Bekannt Lüüd ut de Stadt
* Ferdinand II. (HRR) (1579-1637), Kaiser van dat Hillge Röömsche Riek
* Ferdinand III. (HRR) (1608-1657), Kaiser van dat Hillge Röömsche Riek
* Franz Ferdinand vun Öösterriek-Este (1863-1914), Kaiser van Öösterriek-Ungarn
* Dieter Glawischnig (*1938), Jazzmusiker, Bandleader un Hochschoollehrer
* Sebastian Prödl (*1987), Footballspeler
* Hilmar Sturm (1939-1982), Bargstieger

## Weblinks
* Offizielle Website van de Stadt Graz
Döösmoor

**Döösmoor ** () is en Oort in de Gemeen Öderquart (Samtgemeen Noordkeden) in’n Landkreis Stood, Neddersassen.

## Geografie

De Oort liggt in dat Kedener Moor in Keden. Dat Water ut dat Rebeed flütt över’n Wischhobener Moorkanaal na de Wischhobener Süderelv hen af. In’n Süüdwesten is en Stück Moor as Naturschuulrebeed Öderquarter Moor schuult.

Dat Moor in’n Süden liggt deelwies bet to 5 Meter över NHN, in’n Noorden deelwies aver ok bi 0 Meter över NHN oder sogor en beten ünner Null.

De Naveröörd sünd Landsbrügg un Schinkel in’n Noorden, Hollerdiek in’n Noordoosten, Wischhoben, Hamelwöördenermoor un Neelannermoor in’n Süüdoosten, Isensee (Landkreis Cuxhoben) un Brook in’n Süüdwesten un Kaidiek un Öderquart mit dat Oosterenn in’n Noordwesten.

## Historie

### Verwaltungsgeschicht

De Oort hett vör 1852 to dat Kaspel Öderquart von dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn.

Döösmoor weer fröher binnen dat Kaspel Öderquart Deel von de Hauptmannschop Oosterenn-Öderquart. Later  is de Hauptmannschop in de Gemeen Öderquart opgahn.

### Inwahnertall

### Religion

Döösmoor is evangeelsch-luthersch präägt un höört to dat Kaspel von de Johannis-Kark in Öderquart.

För de Kathoolschen is de Hillig-Geist-Kark in Stood tostännig.

## Kultur

In Döösmoor gifft dat den Heimaatvereen Döösmoor.

## Weertschop un Infrastruktur

För Döösmoor is de freewillige Füürwehr Öderquart mit tostännig.

### Verkehr

Dör Döösmoor löppt de Kreisstraat 12, de in’n Noordwesten över Kaidiek na Öderquart an de Landsstraat 113 ran geiht un in’n Süüdoosten över Hamelwöördenermoor un Neelannermoor na Wulfsbrokermoor an de Bundsstraat 495 ran. In Neelannermoor geiht von de K&nbsp;12 na Oosten de K&nbsp;13 af, de na Wischhoben un dor ok an de B&nbsp;495 föhrt.

De nächste Autobahn is de Autobahn 26 (Afsnidd Stood–Hamborg). De Opfohrten 2 Stood-Süüd un 3 Stood-Oost doot so 33 Kilometer in’n Süüdoosten von Döösmoor an de B&nbsp;73 liggen.

De nächsten Bahnhööv sünd so bi 16 Kilometer wied weg in’n Süüdwesten de Bahnhoff Wingst un de Bahnhoff Hemmoor an de Nedderelvbahn von Cuxhoben na Hamborg.

## Footnoten
Langenhagen

**Langenhagen** betekent

* Langenhagen, Stadt in de Region Hannover, Neddersassen,
* Langenhagen, Oort in de Stadt Dustadt in’n Landkreis Göttingen, Neddersassen,
* Langenhagen, Oort in de Gemeen Schöönwoold in’n Kreis Oostholsteen, Sleswig-Holsteen,
* Langenhagen, Oort in de Gemeen Techentin in’n Landkreis Ludwigslust-Parchen, Mekelborg-Vörpommern,
* Langenhagen, Oort (poolsch *Karcino*) in de Woiwodschop Westpommern in Polen,
* Langenhagen, düütsche Eddelfamilie.

**Langenhagen** is de Familiennaam von

* Brigitte Langenhagen (* 1939), düütsche Politikerin.
Brigitte Langenhagen

**Brigitte Langenhagen** (* 8. Dezember 1939 in Hamborg) is en düütsche Politikerin von de CDU.

Langenhagen is 1939 in Hamborg boren. Se hett en Lehr in dat Rebeed Frömdspraken maakt un hett denn as koopmännsche Anstellte un beradende Mitarbeiderin bi Lohmann in Cuxhoben arbeidt.

1971 is se in de CDU rin. Bi de CDU weer se koopteert Maat von’n Stadt- un Kreisverband Cuxhoben un von’n Bezirksverband Stood. Se hett in’n Stadtraad von de Stadt Cuxhoben un in’n Kreisdag von’n Landkreis Cuxhoben seten. En Tied lang weer se ok Viez-Landraad in’n Landkreis.

Nadem Werner Münch sien Mandaat in dat Europääsche Parlament afgeven hett, üm Finanzminister in Sassen-Anholt to warrn, hett Langenhagen an’n 25. November 1990 sien Mandaat övernahmen. Bi de Wahlen 1994 un 1999 is se wedderwählt worrn. Bi de Wahl 2004 is se ok wedder antreden, kunn mit ehren Listenplatz aver nich wedder in dat Parlament intehn. In dat Europääsche Parlament weer se in’n Fischereeutschuss Koordinatorin von de Frakschoon von de Europääsche Volkspartei un Viez-Vörsitterin von’n Utschuss.  

Se weer Vörsitterin von dat Maritime Forum. Langenhagen is Mitgrünnerin un Vörstand von de Allianz Maritime Regionalintressen in Europa (AMRIE) in Brüssel. Se is Maat von de *Kangaroo Group*, en Think Tank un Lobbyorganisatschoon mit Seet in Brüssel.

Langenhagen weer verheiraadt mit ehren Mann Kurt. Se is Weetfro. 1998 is se mit dat Bundsverdeenstkrüüz uttekent worrn.

## Ehren

* Bundsverdeenstkrüüz an’t Band (18. Mai 1998)

## Footnoten
Wulfsbrook (Landkreis Stood)

**Wulfsbrook** () is en Oort in de Gemeen Wischhoben (Samtgemeen Noordkeden) in’n Landkreis Stood, Neddersassen.

## Geografie

De Oort liggt in de Masch von de Ünnerelv in Land Keden. Dat Water ut dat Rebeed flütt över dat Wulfsbroker Fleet na de Wischhobener Süderelv. De Süderelv is dör dat Eiland Kruutsand von’n Hauptstroom von de Elv aftrennt, de so dree Kilometer wied weg is.

De Naveröörd sünd Neeland in’n Noorden, Kahlesand in’n Noordoosten, Kruutsand in’n Oosten, Doornbusch in’n Süüdoosten, Doornbuschermoor in’n Süden, Wulfsbrokermoor in’n Westen un Neelannermoor in’n Noordwesten.

## Historie

Von dat öllere Wulfsbrook ut is later de Moorkolonie Wulfsbrokermoor grünnt worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hamelwöörden in’n Kanton Drochters höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hamelwöörden in’n Kanton Freeborg.

De Oort weer vör 1852 Deel von dat Kaspelsgericht Hamelwöörn in dat Grevengericht Bützfleet un hett von 1852 bet 1859 to dat Amt Wischhoben höört. Von 1859 bet 1885 weer de Oort in dat Amt Freeborg un denn in’n Kreis Keden. 1932 is dat an’n Kreis Stood kamen.

De Oort hett fröher en Buurschop billt, de later Deel von de Gemeen Hamelwöörden worrn is. Siet 1962 driggt de Gemeen Hamelwöörden den Naam Gemeen Wischhoben.

### Inwahnertall

Buurschop Wulfsbrook:

Oort Wulfsbrook:

### Religion

Wulfsbrook is evangeelsch-luthersch präägt un höört to dat Kaspel von de Dionysius-Kark in Hamelwöörden.

För de Kathoolschen is de Hillig-Geist-Kark in Stood tostännig.

## Kultur

### Verenen

De Schüttenvereen Wulfsbrook is an’n 17. Februar 1924 grünnt worrn.

## Weertschop un Infrastruktur

För Wulfsbrook is de freewillige Füürwehr Wischhoben mit tostännig.

### Verkehr

Dör Wulfsbrook löppt de Landsstraat 111, de in’n Süüdoosten över Doornbusch un Drochters na Stood geiht un de dicht bi Wulfsbrook in’n Noordwesten in de Bundsstraat 495 münnt. De B&nbsp;495 föhrt in’n Noorden na Wischhoben un na de Elvfähr Wischhoben–Glückstadt un in’n Süüdwesten na Hemmoor/Basbeek/Warstood an de B&nbsp;73.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 25 Kilometer in’n Süüdoosten von Wulfsbrook an de L&nbsp;111.

De nächste Bahnhoff is so bi 15 Kilometer wied weg in’n Süüdwesten de Bahnhoff Hemmoor an de Nedderelvbahn von Cuxhoben na Hamborg. Von 1899 bet 1933 hett dat dichtbi in Neeland en Bahnhoff an de Kedener Kreisbahn geven.

## Footnoten
Wulfsbrook

**Wulfsbrook** betekent

* Wulfsbrook, Oort in de Gemeen Wischhoben in’n Landkreis Stood, Neddersassen,
* Naturschuulrebeed Wulfsbrook, Naturschuulrebeed an’n Groten Zernsee in Brannenborg,
* Naturschuulrebeed Wulfsbrook, Naturschuulrebeed bi Hiärsche, Noordrhien-Westfalen,
* Slüüs Wulfsbrook, Oort in de Gemeen Rhinsberg in’n Landkreis Oostprignitz-Ruppin, Brannenborg,
* Slüüs Wulfsbrook, Slüüs bi Rhinsberg in’n Landkreis Oostprignitz-Ruppin, Brannenborg.
Helge Fuhst

**Helge Fuhst** (* 2. März 1984 in Hannover) is en düütschen Journalist, Moderator un Medienmanager. Siet Januar 2018 is he ARD-Programmgeschäftsföhrer von Phoenix.

## Leben
Fuhst is 1984 in Hannover boren un in Hannover un Cuxhoben opwussen. Dat Abitur hett he an dat Amandus-Abendroth-Gymnasium in Cuxhoben maakt. Na de School hett he an de Leibniz Universität Hannover Politikwetenschop un Geschicht studeert un düt Studium 2010 mit en Magister afslaten. 2014 is Fuhst an de TU Chemnitz promoveert worrn. Siene Dokterarbeid weer över de eerste Amtstied von US-Präsident Obama.

2008 un 2009 hett Fuhst as Producer in dat ARD-Studio in Washington, D.C. arbeidt. Vörher weer he en halv Johr in de Tied von de Vörwahlen to de US-Präsidentenwahl Hospitant bi NBC News in Washington.

Sien Volontariat as Journalist hett he bi’n NDR maakt. As Feernsehautor harr he vörher al in dat NDR-Landsfunkhuus in Hannover arbeidt. 2012 un 2013 weer Fuhst bi de ARD-Tagesthemen in Hamborg.

2013 is Fuhst na’n WDR na Köln wesselt. Dor is he persönlichen Referent von’n Intendant un later tosätzlich Viez-Baas von de Intendanz worrn. Von 2016 af an harr Fuhst dat Leid över dat Afdeel Zentrale Opgaven un Programm-Management bi Phoenix un hett as Viez-Programmgeschäftsföhrer ok Verantwortung för den kumpletten Feernsehsenner övernahmen.

2016 bet 2017 weer he Moderator bi de Narichtensendung „Phoenix der Tag“ un bi Sonnersendungen.

An’n 26. Juni 2017 hebbt de ARD-Intendanten Fuhst to’n ne’en Programmgeschäftsföhrer von Phoenix wählt. Düt Amt hett he an’n 1. Januar 2018 antreden.

Siet Oktober 2017 modereert Fuhst de polietsche Diskuschoonssendung „Unter den Linden“, maandags avends Veerdel na teihn bi Phoenix. Fuhst is ok Gastgever von de Sendung „Internationaler Frühschoppen“.

## Jury-Maat

Fuhst is siet 2016 Maat von de Jury von’n RIAS Journalistenpries un von de Semi Final Round von’n International Emmy Award.
Wischhobener Süderelv

De **Wischhobener Süderelv** weer en Siedenarm von de Ünnerelv, de vondaag blots noch in Resten besteiht.

## Historie

Bevör de Elv in dat 19. un 20. Johrhunnert dat enge un depe Bedd kregen hett, dat se vondaag hett, weer de Stroom düüdlich breder. Twüschen Barnkroog un Hamelwöörden hett de Elv en Bagen maakt, de direkt an de Öörd Weth, Aßel, Ritsch, Gauensiek, Drochters, Theisbrügg, Nindörp, Doornbusch, Neeland un Wischhoben langsgüng. In düssen Bagen legen verscheden Sannen: Aßlersand, Kruutsand, Gauensiekersand, Kahlesand un Wischhobenersand.

Aßlersand weer dör de Barnkroger Süderelv von’n fasten Wall trennt. De annern veer Sannen weren dör de Wischhobener Süderelv von’n fasten Wall trennt. Twüschen Kruutsand un Gauensiekersand leeg de Kruutsanner Binnenelv un twüschen Kruutsand un Aßlersand de Ruthenstroom.

De Wischhobener Süderelv lööp dormit von’n Ruthenstroom ut an Gauensiek, Drochters, Theisbrügg, Nindörp, Doornbusch, Neeland un Wischhoben langs un hett sik bi Hamelwöörden wedder mit’n Hauptstroom von de Elv verbunnen.

Dör Waterboarbeiden is aver jümmer minner Water dör de Süderelv flaten. De Waterlööp sünd jümmer mehr toslickt. Al in dat 19. Johrhunnert harr de Süderelv dorüm twüschen Gauensiek un Doornbusch mehr den Charakter von en breden Graven as von en breden Elvarm so as ehrdem.

Na de Stormflood 1962 hett de Elv en ne’en Hauptdiek kregen. Mit düssen Hauptdiek is de Barnkroger Süderelv afdiekt worrn. De Diek güng över Aßlersand na’n Ruthenstroom, de nu mit dat Ruthenstroom-Sparrwark afsparrt is. Denn geiht de Diek över Kruutsand na de Münn von de Wischhobener Süderelv. Dor is de Süderelv mit dat Sparrwark Wischhoben afsparrt. De beiden Sparrwarken sünd 1978 in Bedriev gahn. Dormit liggt de Wischhobener Süderelv nu meist kumplett binnendieks.

## Toströöm

Dat Water ut dat Achterland flütt över en Reeg Fleten in de Süderelv: Gauensieker Slüsenfleet, Sietwenner Slüsenfleet, Theisbrügger Slüsenfleet, Nindörper Slüsenfleet, Doorbuscher Slüsenfleet, Wulfsbroker Fleet, Neelanner Moorkanaal, Wischhobener Moorkanaal un Wischhobener Slüsenfleet.

## Weblenken
Hüll (Mehrdüdig Begreep)

**Hüll** betekent

* Hüll, Oort in de Gemeen Drochters in’n Landkreis Stood, Neddersassen,
* Hüll, Oort in de Stadt Betzenstein in’n Landkreis Bayreuth, Bayern,
* Hüll, Oort in de Gemeen Krailling in’n Landkreis Starnberg, Bayern,
* Hüll, Oort in de Marktgemeen Wolnzach in’n Landkreis Pfaffenhofen an der Ilm, Bayern.
Theisbrüggermoor

**Theisbrüggermoor** () is en Oort in de Gemeen Drochters in’n Landkreis Stood, Neddersassen.

## Geografie

De Oort liggt in dat Kedener Moor von Land Keden. Dat Water flütt över dat Theisbrügger Slüsenfleet na de Wischhobener Süderelv hen af. In’n Süden un Noorden flütt dat Water deelwies ok över dat Sietwenner Slüsenfleet un dat Nindörper Slüsenfleet af.

De Naveröörd sünd Doornbuschermoor un Nindörpermoor in’n Noorden, Nindörp un Theisbrügg in’n Noordoosten, Drochters in’n Oosten, Aschhoorn in’n Süden, Neelannermoor un Neeland in’n Süüdwesten un Hüll in’n Noordwesten.

## Historie

Theisbrüggermoor is as Moorkolonie von Theisbrügg ut grünnt worrn.

### Verwaltungsgeschicht

De Oort hett vör 1852 to dat Kaspelsgericht Drochters von dat Grevengericht Bützfleet tohöört un von 1852 bet 1859 to dat Amt Wischhoben. Dat Amt Wischhoben is 1859 oplööst worrn un dat Rebeed keem denn an dat Amt Freeborg. Na 1885 weer de Oort in’n Kreis Keden un 1932 is dat Deel von’n Kreis Stood worrn.

De Oort hett fröher to de Buurschop Theisbrügg tohöört, de later Deel von de Gemeen Drochters worrn is.

### Inwahnertall

### Religion

Theisbrüggermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Theisbrüggermoor is de freewillige Füürwehr Drochters mit tostännig.

### Verkehr

Dör Theisbrüggermoor löppt de Kreisstraat 12, de in’n Noordwesten över Nindörpermoor un Doornbuschermoor na Wulfsbrokermoor an de Bundsstraat 495 ran geiht un in’n Süüdoosten in de K&nbsp;27 münnt. De K&nbsp;27 löppt in’n Noordoosten bi Drochters na de Landsstraat 111 un in’n Süüdoosten över en ganze Reeg Mooröörd na Stood.

De nächste Autobahn is de Autobahn 26 (Afsnidd Stood–Hamborg). De Opfohrten 2 Stood-Süüd un 3 Stood-Oost doot so 23 Kilometer in’n Süüdoosten von Theisbrüggermoor an de B&nbsp;73/L&nbsp;111 liggen.

De nächste Bahnhoff is so bi 14 Kilometer wied weg in’n Süden de Bahnhoff Hammoh an de Nedderelvbahn von Cuxhoben na Hamborg.

### Scholen

De Kinner ut’n Oort gaht na de Grundschool Doornbusch.

## Footnoten
Aschendorf

**Aschendorf** betekent

* Aschendorf, Katastraalgemeen von Wullersdorf, Bezirk Hollabrunn, Öösterriek.

Dat is ok de hoochdüütsche Naam von

* Askendorp, Stadtdeel von de Stadt Papenbörg in’n Landkreis Eemsland, Neddersassen,
* Askenderp, Oort in de Gemeen Roanfeile in’n Landkreis Ossenbrügge, Neddersassen.

Kiek ok bi: Aschendorff.
Ruthenstroom-Sparrwark

Dat **Ruthenstroom-Sparrwark** bi Drochters liggt in’n Ruthenstroom twüschen Kruutsand un Aßlersand. Dat Sparrwark is Deel von de Hoogwaterschuul-Anlagen langs de Ünnerelv mit ehre Tieden.

## Historie

Na de Stormflood von 1962 sünd Plaans maakt worrn, üm de Küst von de Ünnerelv beter vör Stormfloden to schulen. Vörher weren Kruutsand un Aßlersand Eilannen in de Elv, de ok keen egen Dieken harrn. De Eilannen weren dör de Barnkroger Süderelv un de Wischhobener Süderelv von’n fasten Wall trennt un dör den Ruthenstroom vonenanner. De ole Dieklien lööp bi de Öörd Barnkroog, Weth, Aßel, Ritsch, Gauensiek, Drochters, Theisbrügg, Nindörp, Doornbusch, Neeland, Wischhoben un Hamelwöörden langs. De ne’en Plaans hebbt nu vörsehn, dat de Hauptdiek bi Weth dör de Barnkroger Süderelv un merrn dör Aßlersand na’n Ruthenstroom geiht un von dor över Kruutsand na de Wischhobener Süderelv un bi Hamelwöörden an de ole Dieklien ran. Ruthenstroom un Wischhobener Süderelv schullen mit Sparrwarken afsparrt warrn. De ne’e Hauptdiek un de Sparrwarken sünd denn ok würklich boot worrn. Dat Ruthenstroom-Sparrwark un dat Sparrwark Wischhoben an de Wischhobener Süderelv weren 1978 trech. Dormit weren Kruutsand (mit Kahlesand, Wischhobenersand, Gauensiekersand un Delen von Aßlersand) un de Küst von Weth bet na Wischhoben vör Stormfloden schuult.

Dat Bowark is 18,8&nbsp;Meter breed un 37&nbsp;Meter deep. Dat hett twee 7&nbsp;Meter brede Gatten, de dör en Stemmdoor un en Heevdoor verslaten warrn köönt. De Drempeldeepd liggt bi 2,8&nbsp;Meter ünner NN, de Böverkant von de Dörfohrt is bi 4,5&nbsp;Meter över&nbsp;NN. Dat Sparrwark warrt bi Stormflood in’t Winterhalvjohr bi en Waterstand von 2,2&nbsp;Meter över NN und in’t Sommerhalvjohr bi 1,9&nbsp;Meter över NN slaten. Von wegen dat dor blots lüttje Sportbööd dörföhrt, is ut Köstengrünn en slaten Bowies wählt worrn.

Bedreven warrt dat Sparrwark von de Bedrievsstell Stood von’n Neddersassischen Landsbedriev för Waterweertschop, Küsten- un Naturschuul (NLWKN).

## Weblenken

* Dat Sparrwark bi dat NLWKN (hoochdüütsch)
Binnenelv

De Begreep **Binnenelv** warrt deelwies bruukt för den Deel von de Elv, op den Binnenschipperee bedreven warrt, dat heet allens utbenahmen de Ünnerelv.

Mit Binnenelv warrt aver ok enkelte Siedenarms von de Elv betekent:

* Haseldörper Binnenelv
* Bosseler Binnenelv
* Kruutsanner Binnenelv
Davide Zappacosta

**Davide Zappacosta** (* 11. Juni 1992 in Sora) is en italieensch Footballspeler. De Afwehrspeler steiht aktuell bi den FC Chelsea ünner Verdrag (Stand 2018). 

## Speelwies
Zappacosta speelt vörwegend as Rechtsverteidiger, kann allerdings wegen sien Snelligkeit un Flankenlööp ok as rechter Middelfeldspieler insett wurrn. He gellt as good Flankengever un bannig offensiv instellt Afwehrspeler.

## Karriere
### Vereen
Zappacosta fung mit dat Footballspelen 1998 in de Jöögdafdeelen van de ASD GC Sora, den Vereen van sien Gebortsstadt, an. Nah teihn Johren hett he sück den Junioren van AC Isola Liri anslooten, för de he tweeenhalf Johr aktiv weer. All in dat Öller van 17 Johren geev Zappacosta sien Debüt för de eerst Mannschap van Isola Liri in de Lega Pro Seconda Divisione un keem ok dornah regelmatig to'n Insatz. Insgesamt hett he 14 Partien för Isola Liri maakt un dorbi een Door schaaten. 

To'n 1. Januar 2011 is Zappacosta to Atalanta Bergamo wesselt. Dor speel he en half Johr in de Jöögd, nich in Mannlüüdberiek as bi Isola Liri. In' Sömmer 2011 wurr he denn in den Profikader upnommen, aber ok direkt an de AS Avellino 1912 in de Lega Pro Prima Divisione utlehnt. Bi de *Lupi* kunn sück Zappacosta sofort dörsetten un wurr glieks Stammspeler. Nah sien good Leistungen kunn Avellino Zappacosta in' Rahmen vun en Comproprietà vun Atalanta verplicht wurrn, de de Hälft vun sien Transferrechte kreeg. In de Speeltiet 2012/13 gelung denn de Upstieg in de Serie B. In sien eerst Tweetligasaison hett Zappacosta mit Avellino dat schafft de Klass to hollen. 

Nah dree Johren bi Avellino, in de Zappacosta 83 Ligaspelen maakt hett (3 Doren), hett Atalanta Bergamo Zappacosta verplicht, indem man de vör twee Johren afgeven Hälft van de  Transferrechte torüchköfft hett. An' 31. August 2014 geev Zappacosta sien Debüt in de Serie A för Atalanta un wurr glieks Stammspeler up de Rechtsverteidiger-Positschoon in de Speeltiet 2014/15. An dat Enn' van de Saison, in de he 29 mal för de *Nerazzurri* upleep, kunn he mit  Atalanta den Klassenverbliev fiern.

An' 10. Juli 2015 geev de FC Turin de Verplichtung vun Zappacosta bekannt, de Atalanta Bergamo nah en Johr för 5,5 Millionen Euro verleht. Bi de *Granata* sull he den to Manchester United wesselt Matteo Darmian as Rechtsverteidiger ersetten.

To’n 1. September 2017 hett he bi den engelschen Vereen FC Chelsea anhüert.

### Natschonalmannschap
Zappacosta is eerst mit de U-21 Natschonalmannschap internatschonal uploopen. Van 2013 bit 2015 hett he dorbi 17 Partien bestreeden. Intüschen hett he ok 9 A-Lännerspelen för Italien maakt (Stand: 10. Mai 2018).

## Weblenken
* Davide Zappacosta in de Datenbank van soccerway.com
* Davide Zappacosta in de Datenbank van transfermarkt.de
* up weltfussball.de (mit Bild)
Zappacosta

**Zappacosta** is de Familiennaam von

* Alfred Peter Zappacosta (* 1953), kanaadschen Sänger,
* Davide Zappacosta (* 1992), italieenschen Footballspeler,
* Giacomo Zappacosta (* 1988), italieenschen Footballspeler.
Laura Giordano

**Laura Giordano** is de Naam von

* Laura Giordano (* 1977), italieensche Duathletin, Triathletin un Lichtathletin,
* Laura Giordano (* 1979), italieensche Sängerin.
Giordano

**Giordano** is de Familiennaam von

* Aldo Giordano (* 1954), Diplomaat von’n Hilligen Stohl,
* Aldo Giordano († 2010), argentienschen Politiker,
* Anthony Giordano (1915–1980), US-amerikaanschen Mafioso,
* Bruno Giordano (* 1956), italieenschen Footballspeler un -trainer,
* Bruno Giordano (* 1991), uruguayschen Footballspeler,
* Christian Giordano (1945–2018), Swiezer Soziaalanthropoloog,
* Daniela Giordano (* 1947), italieensch Model un Schauspelerin,
* Davide Giordano (1864–1954), italieenschen Chirurg, Medizinhistoriker un Politiker,
* Dick Giordano (1932–2010), US-amerikaanschen Comicteekner,
* Domiziana Giordano (* 1959), italieensche Künstlerin un Schauspelerin,
* Emanuela Giordano (* 1957), italieensche Schauspelerin un Speelbaasfro,
* Filippa Giordano (* 1974), italieensche Sängerin,
* Francesca Giordano (* 2004), italieensche Schauspelerin,
* Frank Giordano (* 1980), düütschen Onkoloog,
* Giacomo Giordano (?–1661), italieenschen kathoolschen Bischop,
,
* Luca Giordano (1634–1705), italieenschen Maler un Raderer,
* Marco Giordano (* 1996), italieenschen Shorttracker,
* Mariangela Giordano (* 1937), italieensche Schauspelerin,
* Mario Giordano (* 1963), düütschen Schriever,
* Mark Giordano (* 1983), kanaadschen Ieshockeyspeler,
* Martine Giordano (1944–2012), franzöösche Filmeditorin,
* Massimo Giordano (* 1971), italieenschen Opernsänger,
* Michele Giordano (1930–2010), italieenschen Kardinaal,
* Paolo Giordano (* 1982), italieenschen Schriever,
* Ralph Giordano (1923–2014), düütschen Journalist, Schriever un Speelbaas,
* Stefano Giordano, italieenschen Maler,
* Tyrone Giordano (* 1976), US-amerikaanschen Schauspeler,
* Umberto Giordano (1867–1948), italieenschen Kumponist,
* Vince Giordano (* 1952), US-amerikaanschen Musiker.

**Giordano** betekent ok

* (5148) Giordano, en Asteroid,
* Giordano, International Limited, Worenhuuskeed ut Hongkong.

Kiek ok bi: Giordana, Giordani.
Balingen

**Balingen** is en Stadt in Baden-Württemberg, ruch weg 70 km süd-südwestlich van Stuttgart. Se is die Kreisstadt un nah Albstadt de tweetgröttste Stadt van den  Zollernalbkreis un bild en Middelzentrum för de umliggen Gemeenden. De Groot Kreisstadt (siet 1. Januar 1974) is mit de Nahberstadt Geislingen en Verwaltensgemeenschap ingahn. Balingen hett 33.750 Inwahner (Stand: Dezember 2016) up en Flach van 90,34 km²

Balingen wurr 863 als *Balginga* eerstmals in en Oorkunn upführt. In dat 12. Johrhunnert weern verscheeden Adlige Oortsherren van dat lütt Dörp. Man nimmt an, dat dat dor ok en Borg geven hett. 

## Weblinks
* Website van de Stadt
Theisbrügg

**Theisbrügg** () is en Oort in de Gemeen Drochters in’n Landkreis Stood, Neddersassen.

## Geografie

De Oort liggt in de Masch von Land Keden. Dat Water flütt över dat Theisbrügger Slüsenfleet un dat Sietwenner Slüsenfleet na de Wischhobener Süderelv hen af.

De Naveröörd sünd Gauensiekersand un Kruutsand in’n Noorden, Drochters in’n Süüdoosten, Aschhoorn un Theisbrüggermoor in’n Süüdwesten, Nindörpermoor un Doornbuschermoor in’n Westen un Nindörp un Doornbusch in’n Noordwesten.

## Historie

Von Theisbrügg ut is de Moorkolonie Theisbrüggermoor grünnt worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Drochters in’n Kanton Drochters höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Drochters in’n Kanton Freeborg.

De Oort hett vör 1852 to dat Kaspelsgericht Drochters von dat Grevengericht Bützfleet tohöört un von 1852 bet 1859 to dat Amt Wischhoben. Dat Amt Wischhoben is 1859 oplööst worrn un dat Rebeed keem denn an dat Amt Freeborg. Na 1885 weer de Oort in’n Kreis Keden un 1932 is dat Deel von’n Kreis Stood worrn.

De Oort hett fröher to de Buurschop Theisbrügg tohöört, de later Deel von de Gemeen Drochters worrn is.

### Inwahnertall

Oort Theisbrügg:

Buurschop Theisbrügg (tohoop mit Theisbrüggermoor un Aschhoorn):

### Religion

Theisbrügg is evangeelsch-luthersch präägt un höört to dat Kaspel von de Johannis- un Katharinen-Kark in Drochters.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

För Theisbrügg is de freewillige Füürwehr Drochters mit tostännig.

### Verkehr

Dör Theisbrügg löppt de Landsstraat 111, de in’n Noordwesten över Doornbusch na de Bundsstraat 495, na Wischhoben un na Freeborg geiht un in’n Süüdoosten över Drochters un Bützfleet na Stood. In’n Süüdwesten geiht de Kreisstraat 27 na Aschhoorn un Theisbrüggermoor.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 20 Kilometer in’n Süüdoosten von Theisbrügg an de L&nbsp;111.

De nächste Bahnhoff is so bi 15 Kilometer wied weg in’n Süden de Bahnhoff Hammoh an de Nedderelvbahn von Cuxhoben na Hamborg.

## Footnoten
Archostemata

De Unnerornen vun de  **Archostemata** is mit bloß fiev Familien un bitherto 40 bekannte Aarden en bannig lüttje Unnerornen mank de Kävers (Coleoptera). Dor hannelt sik dat um en bannig ollerhaftige (un ole) Lien mank de Kävers bi. Vun de Morphologie her slaht se na de eersten Kävers, de al vör 250 Mio. Johre uptreden sünd.

## Wo se vörkamen doot
Kävers ut düsse Unnerornen sünd bitherto in Süüdamerika (Cupedidae, Ommatidae), Noordamerika (Cupedidae, Miromalthidae), Europa (Crowsoniellidae), Asien (Cupedidae, Jurodidae), Afrika (z.B. *Tenomerga leucophaea* vun de  Cupedidae) un Australien (Cupedidae, Ommatidae) funnen wurrn.

## Wie se leven doot
Bi de meisten Aarden mank de Archostemata is jummers noch nich bekannt, wie se leven doot. All Aarden leevt an dood Holt, wo de Swamm in sitten deit.
Davantès

**Davantès** is de Familiennaam von

* Pierre Davantès de Öllere (üm 1525–1561), Swiezer Humanist,
* Pierre Davantès de Jüngere, Swiezer Bibliothekar.
Parling

**Parling** betekent

* Parling, Gemeen in’n Kreis Shuanghu, Tibet, China.

**Parling** is de Familiennaam von

* Geoff Parling (* 1983), engelschen Rugbyspeler,
* Sigvard Parling (1930–2016), sweedschen Footballspeler.
Pilawa

**Pilawa** oder **Piława** betekent

* Pilawa, Stadt in’n Powiat Garwoliński, Woiwodschop Masowien, Polen,
* Piława, Siedlungsrebeed in Nedderschlesien,
* Piława, Stroom in Nedderschlesien, Polen, de in de Bystrzyca münnt,
* Piława, Stroom in de Woiwodschoppen Westpommern un Grootpolen, Polen, de in de Küddow münnt.

**Pilawa** is de Familiennaam von

* Bernd Pilawa (* 1960?), düütschen Physiker,
* Jörg Pilawa (* 1965), düütschen Moderator.
McQuillan

**McQuillan** is de Familiennaam von

* Michael McQuillan, brietschen Mathematiker,
* Rachel McQuillan (* 1971), austraalsche Tennisspelerin.
New Hamburg

**New Hamburg** betekent

* New Hamburg, Oort in Missouri, USA,
* New Hamburg, Oort in New York, USA,
* New Hamburg, Oort in Pennsylvania, USA,
* New Hamburg, fröheren Naam von’n Oort Original Highlands in Kentucky, USA,
* New Hamburg, Oort in Ontario, Kanada.

Kiek ok bi: Novo Hamburgo.
New Hanover

**New Hanover** betekent

* New Hanover, Oort in KwaZulu-Natal, Süüdafrika,
* New Hanover Island, engelschen Naam von dat Eiland Neehannover (Lavongai) in dat Bismarck-Archipel, Papua-Neeguinea,
* New Hanover Township, Township in New Jersey, USA,
* New Hanover Township, Township in Pennsylvania, USA,
* New Hanover County, Kreis in North Carolina, USA.
New Mecklenburg

**New Mecklenburg** betekent

* New Mecklenburg, fröheren Naam von’n Oort Gomersal in Süüdaustralien, Australien,
* New Mecklenburg, fröheren Naam von’n Oort Marysville in’n Yuba County, Kalifornien, USA.

Dat is ok de engelsche Naam von

* Neemekelborg (nu Neeierland), Eiland in Papua-Neeguinea.
New Brunswick

**New Brunswick** betekent

* New Brunswick (Neebruunswiek), Provinz von Kanada,
* New Brunswick, Oort in New Jersey, USA,
* New Brunswick, Oort in Indiana, USA.
Brian Behrendt

**Brian Behrendt** (* 24. Oktober 1991 in Bremervöör) is en düütschen Footballspeler, de siet Juli 2015 bi Arminia Builefeld speelt. 

Behrendt is 1991 in Bremervöör boren un hett toeerst bi’n Bremervörer SC speelt. Later is he na Wien to SK Rapid wesselt un hett dor in de Jugend speelt. Von Januar 2010 af an weer Behrendt in de twete Mannschop von SK Rapid un hett in de Regionalliga Oost speelt. Von 2012 af an weer he in’n Profikader von de Bundsliga-Mannschop von SK Rapid. In’n Januar 2013 is Behrendt bet an dat Enn von de Saison an’n SV Horn utlehnt worrn un hett in de tweethöögste Speelklass von Öösterriek speelt. In’n Juli 2015 hett Behrendt en Dreejohrverdrag bi’n düütschen Tweetligist Arminia Builefeld ünnerschreven. To'n 1. Januar 2021 ist he to Eintracht Braunschweig wesselt.

He speelt vör allen as Binnenverdediger, warrt deelwies aver ok in dat defensive Middelfeld insett.

## Footnoten
Jeroen Gies

**Jeroen Gies** (* 23. Januar 1995 in Bootel) is en düütsch-nedderlandschen Footballspeler.

Gies is 1995 in Bootel boren. Sie Vader Hans Gies dee ut de Nedderlannen stammen. Gies hett toeerst in sien Heimaatoort bi’n TuS Bootel speelt un is 2007 na Werder Bremen wesselt.

2013 is he in de drüdde Mannschop von Werder Bremen kamen, is aver 2014 denn na’n FC Groningen wesselt. Von dor is he 2016 na’n SV Meppen in de Regionalliga Noord wesselt. De Vereen is in de Saison 2016/2017 Meester in de Regionalliga worrn un dormit in de 3. Liga opstegen.

Gies is bi Meppen aver blots de Nummer 2 as Doorhöder. In de Saison 2016/2017 weer Benjamin Gommert de Nummer 1 un in de Saison 2017/2018 Erik Domaschke.
Wilhelm Baum

**Wilhelm Baum** is de Naam von

* Wilhelm Baum (1799–1883), düütschen Chirurg,
* Wilhelm Baum (* 1948), öösterriekschen Historiker un Verleger.
Marjorie Van Ryn

**Marjorie „Midge“ Gladman Van Ryn** (* 21. Juni 1908 in Santa Monica, Kalifornien; † 9. November 1999 in Peterborough, New Hampshire) weer en US-amerikaansch Tennisspelerin.

## Leven un Loopbahn
Gladman Van Ryn weer in de 1930er Johren en spoodriek Amateurtennisspelerin. Se speel an de  University of Southern California, belegg tüschen 1928 un 1937 in den USA Rankings in de Top 10 un reck 1937 mit Rang 4 hör best Platzeeren. De gröttste Erfolg vun hör Loopbahn weer de Gewinn vun de US-amerikaansch Tennismeesterschapen (hüüd: US Open) in dat Damendüppel an de Siet vun Carolin Babcock in dat Johr 1936. De beid Amerikanerinnen hemm in dat Finale Helen Jacobs un Sarah Palfrey Fabyan mit 9:7, 2:6, 6:4 slahn. Van Ryn reck todem de Endspelen in New York van 1933, 1937 un 1940 in dat Damendüppel.

1930 hett se John Van Ryn heiraadt, en bekannten Tennisspeler un en Liddmaat in de International Tennis Hall of Fame.

## Weblenken
* Marjorie Van Ryn up ''www.tennis-spieler.com''
Julius Uffelmann

** August Christian Uffelmann** (* 31. Januar 1837 in Zeven; † 17. Februar 1894 in Rostock) weer en düütschen Mediziner un Medizinhistoriker.

Uffelmann is 1837in Zeven boren. He hett an de Universität Göttingen bi Friedrich Gustav Jakob Henle, Karl Ewald Hasse un Wilhelm Baum studeert. Na de Promotschoon 1861 hett he as Dokter in Rostock, Neustadt un Hameln praktizeert. In Hameln weer he twölv Johr Dokter.

1876 hett he sik in Rostock in Pädiatrie un Hygiene habiliteert. 1879 is he außerordentlichen Perfesser un 1893 ordentlichen Honorarperfesser worrn. Von 1883 af an weer Uffelmann Direkter von dat Institut för Hygiene un von 1890 af an Maat von de Groothartogliche Medizinalkummission in dat Groothartogdom Mekelborg-Swerin.

## Warken

**Anatomisch-chirurgische Studien oder Beiträge zur Lehre von den Knochen jugendlicher Individuen*. Hameln: Schmidt & Suckert, 1865
**Die Diät in den acut fieberhaften Krankheiten*. Leipzig, F. C. W. Vogel, 1877
**Darstellung des auf dem Gebiete der öffentlichen Gesundheitspflege bis jetzt Geleisteten*. Berlin, 1878
**Die öffentliche Gesundheitspflege in Italien*. Deutsche Vierteljahrsschrift für öffentliche Gesundheitspflege, Braunschweig 1879
**Die öffentliche Hygiene im alten Rom*. Berlin, 1881
**Handbuch der privaten und öffentlichen Hygiene des Kindes*. Zum Gebrauche für Studirende, Ärzte, Sanitätsbeamte und Pädagogen. Leipzig, Vogel, 1881
**Handbuch der Hygiene*. Wien and Leipzig, 1889
**Die Ernährung des gesunden und kranken Menschen; Handbuch der Diätetik für Ärzte, Verwaltungsbeamte und Vorsteher von Heil- und Pflege-Anstalten*. (mit Immanuel Munk). Wien, Urban & Schwarzenberg, 1887. 2. Aufl., 1891. 3. Aufl., Leipzig und Vienna, 1905
**Kurzgefasste Handbuch der Kinderheilkunde*. Wien und Leipzig, 1893
**Lehrbuch der Kinderheilkunde für Ärzte und Studierende*. (mit Bernhard Bendix)
Gladman

**Gladman** is een Familiennaam 

* Brett J. Gladman (* 1966), kanaadschen Astronoom,
* Constance Helen Gladman (1922–1964), austraalsche Nunn,
* Frederick John Gladman (1839–1884), austraalschen Schriever,
* Ken Gladman (* 1946), austraalschen Australian-Football-Speler,
* Malcolm Gladman (1915–1987), austraalschen Politiker,
* Marjorie Gladman (1908–1999), US-amerikaansche Tennisspelerin,
* Renee Gladman (* 1971), US-amerikaansche Schrieversche,
* Rod Gladman (* 1968), austraalschen Australian-Football-Speler.

## Kiek ook bi
* (7638) Gladman, en Asteroid
Van Ryn

**Van Ryn** is de Familiennaam von

* Ben Van Ryn (* 1971), US-amerikaanschen Baseballspeler,
* John Van Ryn (1905–1999), US-amerikaanschen Tennisspeler,
* Marjorie Van Ryn (1908–1999), US-amerikaansche Tennisspelerin,
* Mike Van Ryn (* 1979), kanaadschen Ieshockeyspeler.

Kiek ok bi: Ryn, Van der Ryn.
Van der Ryn

**Van der Ryn** is de Familiennaam von

* Ethan Van der Ryn (* 1962), US-amerikaanschen Toontechniker,
* Sim Van der Ryn (* 1935), US-amerikaanschen Architekt.

Kiek ok bi: Ryn, Van Ryn.
Ryn

**Ryn** betekent

* Ryn, Gemeen in’n Powiat Giżycki, Woiwodschop Ermland-Masuren, Polen,
* Ryn, Oort in’n Powiat Ostródzki, Woiwodschop Ermland-Masuren, Polen,
* Ryn, Oort in’n Powiat Koniński, Woiwodschop Grootpolen, Polen,
* Ryn-Wööst, Wööst in Süüdrussland un Kasachstan.

**Ryn** is de Familiennaam von

* Claes G. Ryn, sweedschen Politikwetenschopper.

Kiek ok bi: Van Ryn, Van der Ryn.
Kohnke

**Kohnke** is de Familiennaam von

* Meta Kohnke (* 1932), düütsche Archivarin un Historikerin,
* Peter Kohnke (1941–1975), düütschen Sportschütten.

Kiek ok bi: Köhnke.
Gies

**Gies** is de Familiennaam von

* Barbara Gies (* 1966), düütsche Filmeditorin,
* Elisabeth Gies (1930–2012), düütsche Wienkönigin,
* Emil Gies (1872–1937), düütschen Maler un Teekner,
* Gerd Gies (* 1943), düütschen Politiker,
* Hajo Gies (* 1945), düütschen Speelbaas,
* Hans-Peter Gies (* 1947), düütschen Lichtathlet,
* Heinrich Gies (1912–1973), düütschen Schauspeler un Theaterintendant,
* Helmut Gies (* 1929), düütschen Ünnernehmer,
* Holger Gies (* 1972), düütschen Physiker,
,
* Jan Gies (1905–1993), nedderlandschen Wedderständler,
* Jeroen Gies (* 1995), düütsch-nedderlandschen Footballspeler,
* Kurt Gies (1921–1943), düütschen Tennisspeler,
* Ludwig Gies (1887–1966), düütschen Maler un Bildhauer,
* Martin Gies (* 1951), düütschen Dreihbookschriever un Speelbaas,
* Miep Gies (1909–2010), nedderlandsche Schrieversche un Wedderständlerin,
,
* Reiner Gies (* 1963), düütschen Boxer,
* Robert Gies (1904–1980), düütschen Politiker,
* Theodor Gies (1845–1912), düütschen Chirurg,
* W. Gies (* 1945), düütschen Künstler,
* William John Gies (1872–1956), US-amerikaanschen Biochemiker un Tähndokter,
* Willy Gies (1890–1931), düütschen Footballspeler un -funkschonär.

**Gies** betekent ok

* Gies Kerzen, en düütschen Karsenhersteller.

Kiek ok bi: Giess, Gieß, Giese.
Horst Gies

**Horst Gies** is de Naam von

* Horst Gies (* 1938), düütschen Historiker,
* Horst Gies (* 1961), düütschen Politiker.
Oliver Gies

**Oliver Gies** is de Naam von

* Oliver Gies (* 1973), düütschen Arrangör un Songschriever,
* Oliver Gies (* 1985), düütschen Volleyballspeler un -trainer.
Lübeck (Mehrdüdig Begreep)

**Lübeck** betekent

* Lübeck, Stadt in Sleswig-Holsteen,
* (5108) Lübeck, en Asteroid,
* Lübeck, Patrizierfamilie ut Griepswoold.

**Lübeck** is de Familiennaam von

* Ernst Heinrich Lübeck (1829–1876), nedderlandschen Pianist,
* Frederik Willem Lübeck (1811–1850), düütsch-nedderlandschen Kumponist un Vigelienspeler,
* Georg Philipp Schmidt von Lübeck (1766–1849), düütschen Lyriker,
* Gustav Lübeck (1873–1945), Schriftsetter un Anarchist,
* Hannelore Lübeck (1927–2014), düütsche Schauspelerin,
* Hans Lübeck (1908–1992), düütschen Politfunkschonär,
* Johann Heinrich Lübeck (1799–1865), nedderlandschen Kumponist, Vigelienspeler, Dirigent un Musikpädagoog,
* Käthe Lübeck (1907–1984), düütsche Politikerin,
* Konrad Lübeck (1873–1952), düütschen Preester, Karkenhistoriker, Heimaatforscher un Schriever,
* Louis Lübeck (1838–1904), düütschen Cellospeler,
* Oswald Lübeck (1883–1935), düütschen Fotograaf,
* Peter Paul Lübeck (1680–1732), düütschen Kumponist,
* Vincent Lübeck (1654–1740), düütschen Kumponist,
* Vincent Lübeck Junior (1684–1755), düütschen Kumponist.

Kiek ok bi: Lubeck.
Uffelmann

**Uffelmann** is de Familiennaam von

* Dirk Uffelmann (* 1969), düütschen Slawist,
* Gerd Uffelmann (1912–1999), düütschen Jurist un Pharmazeut,
* Heinrich Uffelmann (1641–1680), düütschen Ethnoloog un evangeelschen Theoloog,
* Julius Uffelmann (1837–1894), düütschen Mediziner un Medizinhistoriker,
* Uwe Uffelmann (1937–2008), düütschen Pädagoog, Historiker un Geschichtsdidaktiker.
Lubeck

**Lubeck** betekent

* Lubeck, Oort in West Virginia, USA.

**Lubeck** is de Familiennaam von

* Marja Lubeck, neeseelandsche Politikerin,
* Patricia van Lubeck (* 1965), nedderlandsche Künstlerin.

Kiek ok bi: Lübeck, Lubec.
Brunsvik

**Brunsvik** is de Familiennaam von

* Franz Brunsvik (1777–1849), ungaarschen Eddelmann, Cellospeler un Theaterünnernehmer,
* Josephine Brunsvik (1779–1821), Geleevte von Ludwig van Beethoven,
* Therese Brunsvik (1775–1861), ungaarsche Gräfin.

Kiek ok bi: Brunšvik, Brunswick, Brunswig, Brunswik, Brunschwig.
Aschhoornermoor

**Aschhoornermoor** () is en lütten Oort in de Gemeen Drochters in’n Landkreis Stood, Neddersassen.

## Geografie

De Oort liggt in dat Kedener Moor in’n Süden von Land Keden. Dat Water ut dat Rebeed flütt över Gravens na dat Sietwenner Slüsenfleet un in de Wischhobener Süderelv.

De Naveröörd sünd Theisbrüggermoor un Aschhoorn in’n Noorden, Drochters un Ritsch in’n Noordoosten, Drochtersermoor un Gauensiekermoor in’n Süüdoosten, Engelschopp un Neeland mit Neelannermoor in’n Süüdwesten, Grootweurn in’n Westen un Hüll in’n Noordwesten.

## Historie

### Verwaltungsgeschicht

De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn.

Fröher hett de Oort eerst to de Buurschop Gauensiek un later to de Buurschop Sietwenn höört. Düsse Buurschop is noch later Deel von de Gemeen Drochters worrn.

### Inwahnertall

### Religion

Aschhoornermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Dör Aschhoornermoor löppt de Kreisstraat 27, de in’n Süüdoosten na Stood geiht un in’n Noordoosten na Drochters an de Landsstraat 111 ran. In’n Noordwesten geiht von de K&nbsp;27 de K&nbsp;12 af na de Bundsstraat 495.

De nächste Autobahn is de Autobahn 26 (Afsnidd Stood–Hamborg). De Opfohrten 2 Stood-Süüd (an de B&nbsp;73) un 3 Stood-Oost (an de L&nbsp;111) doot knapp 20 Kilometer in’n Süüdoosten von Aschhoornermoor liggen.

De nächste Bahnhoff is so bi teihn Kilometer wied weg in’n Süden de Bahnhoff Hammoh an de Nedderelvbahn von Cuxhoben na Hamborg.

### Scholen

De Kinner ut’n Oort gaht na de Grundschool Aßel op School.

## Footnoten
Nee-Kuhstermoor

**Nee-Kuhstermoor** () is en Oort in de Gemeen Gnarrenborg in’n Landkreis Rodenborg, Neddersassen.

## Geografie

De Oort liggt an’n Rand von dat Düvelsmoor. Dat Water ut dat Rebeed warrt över’n Giehlermoorer Schippgraven na’n Kollbeek un den Giehler Beek hen afföhrt.

De Naveröörd sünd Nee-Kuhs in’n Noorden, Kuhs in’n Noordoosten, Kuhstermoor in’n Oosten, Giehlermoor in’n Süden, Ahrensdörp un Vollerso in’n Süüdwesten, Giehlermöhlen in’n Westen un Giehl in’n Noordwesten.

## Historie

De Oort is 1857 mit 15 Anbosteden von 23 Morgen as Moorkolonie anleggt worrn.

### Verwaltungsgeschicht

De Oort hett vör 1859 to dat Amt Beverst tohöört. 1859 is de Oort an dat Amt Bremervöör kamen. Na 1885 weer dat in’n Kreis Bremervöör, de 1932 mit’n Kreis Zeven to’n ne’en un grötteren Kreis Bremervöör tohoopgahn is. 1977 is dat Deel von’n Landkreis Rodenborg worrn.

De Oort hett von öllers bi de Gemeen Kuhs mit bihöört, de an’n 1. März 1974 mit de Gemeenreform in Neddersassen Deel von de Gemeen Gnarrenborg worrn is.

### Inwahnertall

### Religion

Nee-Kuhstermoor is evangeelsch-luthersch präägt un höört to dat Kaspel Kuhs.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

För Nee-Kuhstermoor is de freewillige Füürwehr Kuhs mit tostännig.

### Verkehr

De Straat, över de Nee-Kuhstermoor anbunnen is, driggt den Naam *Postheid*. Düsse Straat löppt in’n Noorden an de Bundsstraat 74 ran un in’n Süden in Giehlermoor an de Kreisstraat 35. De B&nbsp;74 föhrt in’n Noordoosten över Kuhs an Gnarrenborg langs na Bremervöör un in’n Süüdwesten över Hambargen, Oosterholt-Scharmbeek un Hu’e na Bremen-Noord.

De nächste Autobahn is de Autobahn 27 (Afsnidd Bremen–Bremerhoben), de mit ehre verscheden Opfohrten so üm un bi 30 Kilometer von Nee-Kuhstermoor af is.

De nächste Bahnhoff is so bi 14 Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben.

### Scholen

De Kinner ut Nee-Kuhstermoor gaht na de Grundschool Kuhs. Bevör düsse School 1927 boot worrn is, güngen de Kinner in Kuhstermoor na School.

## Footnoten
Ahrensdörp

**Ahrensdörp** () is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed flütt över’n Giehler Beek af.

De Naveröörd sünd Giehl in’n Noorden, Nee-Kuhs, Kuhs, Nee-Kuhstermoor un Kuhstermoor in’n Noordoosten, Giehlermoor in’n Oosten, Wallhöbenermoor un Friedensheim in’n Süden, Wallhöben in’n Süüdwesten, Vollerso in’n Westen un Giehlermöhlen un Kuhs-Siedlung in’n Noordwesten.

## Historie

Ahrensdörp is in dat 19. Johrhunnert as Moorkolonie in dat Düvelsmoor grünnt worrn, as de Buur Ahrens en Deel von sien Land in dat Moor an Kolonisten afgeven hett.

In’n Eersten Weltkrieg sünd dree Soldaten ut Ahrensdörp fullen oder vermisst un in’n Tweten Weltkrieg fiev.

### Verwaltungsgeschicht

De Oort hett vör 1859 to dat Amt Bremervöör tohöört. An’n 22. Juni 1859 is de Oort dör en Verordnung in dat Amt Oosterholt wesselt, dat 1885 to’n Kreis Oosterholt worrn is. 1932 is de Kreis Oosterholt mit’n Kreis Blomendal to’n hüdigen Kreis Oosterholt tohoopgahn.

De Oort weer fröher en egenstännige Gemeen, de an’n 1. April 1937 mit en Reeg annere Öörd to de Gemeen Vollerso tohoopleggt worrn is.

### Inwahnertall

### Religion

Ahrensdörp is evangeelsch-luthersch präägt un höört to dat Kaspel von de Erlöser-Kark in Kuhs.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

En Denkmaal för de Fullenen ut de twee Weltkrieg’ steiht an de Straat twüschen Ahrensdörp un Giehlermoor.

## Weertschop un Infrastruktur

För Ahrensdörp is de freewillige Füürwehr Vollerso mit tostännig.

### Verkehr

Dör Ahrensdörp löppt de Kreisstraat 35, de in’n Oosten na Giehlermoor geiht un in’n Westen na Vollerso an de Bundsstraat 74. De B&nbsp;74 wedder föhrt in’n Noordoosten över Kuhs un an Gnarrenborg langs na Bremervöör un in’n Süüdwesten över Hambargen, Oosterholt-Scharmbeek un Hu’e na Bremen-Noord.

De nächste Autobahn is de Autobahn 27 (Afsnidd Bremen–Bremerhoben), de mit ehre verscheden Opfohrten so üm un bi 28 Kilometer von Ahrensdörp af is.

De nächste Bahnhoff is so bi twölv Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben.

## Literatur

* Manfred Kück: *Die Geschichte der Ortschaften Giehlermoor und Ahrensdorf.* 1993

## Footnoten
Ahrensdorf

**Ahrensdorf** is de hoochdüütsche Naam von

* Ahrensdörp, Oort in de Gemeen Vollerso in’n Landkreis Oosterholt, Neddersassen,
* Arnsdörp, Oort in de Stadt Aithe in’n Landkreis Cloppenborg, Neddersassen,
* Ahrensdorp, Oort in de Gemeen Ludewichsfelle in’n Landkreis Telte-Fläming, Brannenborg,
* Ahrensdorp, Oort in de Stadt Templin in’n Landkreis Uckermark, Brannenborg,
* Ahrensdorp, Oort in de Gemeen Nuthe-Urstromtal in’n Landkreis Telte-Fläming, Brannenborg,
* Ahrensdorp, Oort in de Gemeen Rietz-Neuendorf in’n Landkreis Oder-Spree, Brannenborg.

Kiek ok bi: Arnsdorf, Arensdorf, Arenstorff.